text: Gimasaker sa mga sundalo sa 94th IB ang usa ka pamilya, lakip ang duha ka bata, niadtong Hunyo 14 sa gabii sa Barangay Buenavista, Himamaylan City, Negros Occidental. Girakrakan sa mga sundalo samtang tulog ang mag-inahang Emilda Fausto, 50-anyos, ug iyang duha ka anak nga silang Raben Fausto, 11, ug Ben Fausto, 15. Nakaplagan usab nga patay sa gawas sa ilang balay si Roly Fausto, 52, amahan sa pamilya.
text: #000002
text: Sa wala pa ang masaker, balik-balik na nga ginapig-ot sa mga sundalo ang pamilya tungod sa akusasyon nga suporter sila sa Bagong Hukbong Bayan (BHB). Gireport nila kini nga mga insidente sa mga organisasyon sa tawhanong katungod.
text: #000004
text: Walag-too ang pagkundena ug panawagan alang sa hustisya sa pagpatay sa pamilya Fausto. Naglunsad og mga protesta ang lain-laing grupo atubangan sa Commission on Human Rights sa Quezon City ug sa AFP Visayas Command Headquarters sa Cebu City aron ipanawagan ang pagpanubag sa militar. Gibatikos nila ang AFP sa dayag nga pagpamakak ug pagtuis sa panghitabo kalabot sa masaker.
text: #000005
text: Gawas kanila, upat ka lain pang sibilyan ang walay-kaluoy nga gipatay sa mga sundalo sa Armed Forces of the Philippines (AFP) sa Negros, Masbate ug Albay.
text: #000006
text: Niadtong Hunyo 13, gipatay sa 62nd IB sa paturagas nga pagpamusil silang Benjie Ebarle ug Roweno Anubong sa Barangay Macagahay, Moises Padilla. Nahitabo ang insidente human maka-engkwentro ang usa ka yunit sa hukbong bayan sa kasikbit nga sityo.
text: #000007
text: Samtang, gitaho bag-o lang ang pagpatay sa 9th ID sa mag-uumang si Zaldy Cañaveral, 40 anyos, nga gipusil sa mga sundalo niadtong Mayo 24. Anaa sa iyang maisan si Cañaveral sa Barangay Busac, Ligao City, Albay dihang gipig-ot ug gipusil siya sa mga sundalo.
text: #000009
text: Pag-aresto. Iligal nga giaresto sa mga pulis si Danilo Acayin, taga-Barangay Puray, Rodriguez, Rizal niadtong Hunyo 5, ala-1 sa hapon sa kasong pagpatay nga walay gipresentang mandamyento de aresto. Kasamtangan siyang gipriso sa Antipolo City.
text: #000010